UMI ออกหุ้นกู้ 500 ลบ. ขายรายใหญ่ 11-13 ก.ค.นี้
UMI เสนอขายหุ้นกู้ 500 ลบ. อายุ 2 ปี ดอกเบี้ยคงที่ 5.35% ต่อปี ให้ขายรายใหญ่ 11-13 ก.ค.60 หวังระดมทุนเพื่อชำระคืนหุ้นกู้ที่ครบกำหนด-ลดภาระดอกเบี้ย-เป็นเงินทุนหมุนเวียน
3 ก.ค. 2560

บริษัท สหโมเสคอุตสาหกรรม จำกัด (มหาชน) หรือ UMI บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้บริษัทครั้งที่ 1/2560 อายุ 2 ปี ครบกำหนดไถ่ถอนปี พ.ศ.2562 มูลค่ารวม 500 ล้านบาท อัตราดอกเบี้ยคงที่ 5.35% ต่อปี เสนอขายแก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 11-13 ก.ค.60 โดยมี บล.โนมูระ พัฒนสิน เป็นผู้จัดการการจัดจำหน่ายหุ้นกู้
ทั้งนี้บริษัทจะนำเงินที่ได้จากการเสนอขายหุ้นกู้ครั้งนี้เพื่อไปชำระคืนหุ้นกู้ที่ครบกำหนด ลดภาระดอกเบี้ย และนำเงินบางส่วนใช้เป็นเงินทุนหมุนเวียนในการดำเนินกิจการของบริษัท
โดยอันดับความน่าเชื่อถือของผู้ออกหุ้นกู้ “BB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 8 ก.ค.59